Για τις ρευματικές παθήσεις οι ιατροί ρευματολόγοι στρέφονται σε διάφορες θεραπευτικές διαδικασίες όπως οι ακόλουθες:  Α. Φαρμακευτική αγωγή  Υπάρχουν διάφοροι τύποι φαρμάκων που χρησιμοποιούνται για τη θεραπεία των ρευματικών παθήσεων. Ανάλογα με την πάθηση, η φαρμακευτική αγωγή μπορεί να περιλαμβάνει τα ακόλουθα: Από του στόματος αναλγητικά (παυσίπονα), όπως η μη συνταγογραφούμενη ακεταμινοφαίνη και τα συνταγογραφούμενα οπιούχα, όπως η οξυκωδόνη και η υδροκωδόνη ή τοπικά αναλγητικά φάρμακα. Μη στεροειδή αντιφλεγμονώδη φάρμακα (ΜΣΑΦ), όπως η μη συνταγογραφούμενη ιβουπροφαίνη και η νατριούχος ναπροξένη και οι συνταγογραφούμενοι αναστολείς COX-2, που μειώνουν τον πόνο και τη φλεγμονή.  Αντιρρευματικά φάρμακα, που βοηθούν στην επιβράδυνση της εξέλιξης των ρευματικών παθήσεων επηρεάζοντας τις ανοσολογικές αντιδράσεις και τις φλεγμονώδεις διεργασίες του σώματος. Κορτικοστεροειδή, με ισχυρές αντιφλεγμονώδεις ιδιότητες. Βιολογικά φάρμακα, που μειώνουν τις φλεγμονώδεις διεργασίες του σώματος.  Αναστολείς κινάσης Janus, που στοχεύουν τα μονοπάτια της κινάσης Janus (JAK), τα οποία εμπλέκονται στην απόκριση του ανοσοποιητικού συστήματος. Β. Άλλες θεραπείες ρευματικών παθήσεων Πέραν από τη φαρμακευτική αγωγή, για τη θεραπεία των ρευματικών παθήσεων, οι ρευματολόγοι μπορούν να προτείνουν και άλλες μεθόδους θεραπείας όπως:  Ειδικά προγράμματα άσκησης για μυϊκή ενδυνάμωση και ευελιξία των αρθρώσεων Φυσικοθεραπεία Εργοθεραπεία Κρυοθεραπεία Θερμοθεραπεία Χρήση νάρθηκα Θεραπείες χαλάρωσης Χειρουργική επέμβαση, αν κριθεί απαραίτητη, κυρίως σε περίπτωση αρθρίτιδας